arnastofnun/IGC-2024 huggingface dataset:
E-944/2014

Mál þetta var þingfest 20. mars 2014. Stefnandi er V-kk-nf S-kk-nf Brekkubyggð 14, Blönduósi, en stefndi er íslenska ríkið. Dómkröfur stefnanda eru þær að úrskurðir kjararáðs nr. 2011.001 frá 28. júní 2001 og nr. 2011.002 frá 21. desember 2001 verði dæmdir ógildir og að stefnanda verði tildæmd laun úr ríkissjóði fyrir tiltekið tímabil. Í þrautaþrautavarakröfu er þess krafist að umræddir úrskurðir verði dæmdir ógildir og að viðurkennt verði að kjararáði hafi borið að afturkalla launalækkun stefnanda samkvæmt lögum nr. 148/2008, sbr. lög nr. 127/2009, frá og með 1. desember 2010.

Kjararáð úrskurðar m.a. um laun héraðsdómara og eiga umræddir úrskurðir einnig við um laun þeirra. Í ljósi þeirrar aðstöðu, svo og með vísan til g. liðar 5. gr. laga nr. 91/1991, um meðferð einkamála, sbr. og 1. mgr. 19. gr. laga nr. 15/1998, um dómstóla, þykir rétt að allir dómarar við Héraðsdóm Reykjavíkur víki sæti í máli þessu.

I-kk-nf E-kk-nf dómstjóri kvað upp úrskurðinn.

Ú R S K U R Ð A R O R Ð:

Allir dómarar við Héraðsdóm Reykjavíkur víkja sæti í máli þessu.

I-kk-nf E-kk-nf
S-107/2016

Ár 2016, þriðjudaginn 8. mars, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 107/2016: Ákæruvaldið (K-kk-nf Ó-kk-nf) gegn D-x-x T-x-x, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 23. febrúar 2016, á hendur ákærða, D-x-x T-x-x, kt. [...], Glaðheimum 6, Reykjavík, „fyrir eftirtalin brot framin á árinu 2015:

I.

Þjófnað og fíkniefnalagabrot, með því að hafa sunnudaginn 9. ágúst, í félagi við [...] brotist inn í verslun Apótekarans, Egilsgötu 3, Reykjavík, og stolið þaðan lyfjum, sprautum og pening, að óþekktu verðmæti, og á sama tíma haft í vörslum sínum 0,20 g af maríhúana sem lögregla fann við leit á ákærða.

(M. 007-2015-45972)

Teljast brot þessi varða við 1. mgr. 244. gr. almennra hegningarlaga nr. 19/1940 og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Þjófnað með því að hafa aðfaranótt mánudagsins 14. september í félagi við [...], brotið rúðu í skartgripaverslun J-kk-ef við Grandagarð 31 í Reykjavík og stolið þaðan skartgripum að verðmæti kr. 499.194.

(M. 007-2015-54322)

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, samtals 0,20 g af maríhúana, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Vegna II. kafla ákæru, gerir [...], f.h. Smak ehf., kt. 000000-0000, kröfu um að ákærði greiði kr. 1.830.000 auk vaxta skv. 1. mgr. 8. gr. laga um vexti og verðtryggingu frá 14. september 2015 þar til mánuður er liðinn frá birtingu kröfunnar, en síðan dráttarvaxta skv. 1. mgr. 6. gr., sbr. 9. gr. sömu laga, frá þeim degi til greiðsludags. Þá er þess krafist að ákærði greiði allan annan kostnað sem til fellur vegna málsins.“

Málavextir

Ákærða hefur verið löglega birt ákæra og fyrirkall og hefur hann hvorki sótt þing né boðað forföll. Er málið nú dæmt með heimild í 1. mgr. 161. gr. laga um meðferð sakamála nr. 88/2008. Hefur ákærði orðið sekur um athæfi það sem greinir í ákærunni og réttilega er þar fært til refsiákvæða. Þykir refsing hans hæfilega ákveðin fangelsi í 4 mánuði. Refsingunni er frestað og skal hún falla niður að liðnum 3 árum frá dómsuppsögu, haldi ákærði almennt skilorð.

DÓMSORÐ:

Ákærði, D-x-x T-x-x, sæti fangelsi í 4 mánuði. Refsingunni er frestað og fellur hún niður að liðnum 3 árum frá dómsuppsögu, haldi ákærði almennt skilorð.

P-kk-nf G-kk-nf.
S-119/2016

Ár 2016, þriðjudaginn 8. mars, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 119/2016: Ákæruvaldið (K-kk-nf Ó-kk-nf) gegn G-kk-þgf J-kk-þgf K-kk-þgf (B-kk-nf J-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 23. febrúar sl. á hendur ákærða, G-kk-þgf J-kk-þgf K-kk-þgf, kt. [...], Hafnarbraut 4, Kópavogi, „fyrir eftirtalin ránsbrot framin í Reykjavík árið 2015:

1. Með því að hafa laugardaginn 11. júlí farið inn í verslunina Samkaup-Strax að Hófgerði 30 í Kópavogi, vopnaður hnífi, gengið upp að afgreiðslukassa verslunarinnar, beint hnífnum að starfsmanninum A og sagt „opna þú kassann strax núna“, sem A gerði, en ákærði tók þá kr. 58.000 í reiðufé úr sjóðsvél verslunarinnar og hljóp í framhaldinu út úr versluninni. (007-2015-39984)

2. Með því að hafa fimmtudaginn 16. júlí farið inn í verslunina Samkaup-Strax að Hófgerði 30 í Kópavogi, vopnaður hnífi, gengið upp að afgreiðslukassa verslunarinnar, beint hnífnum að starfsmanninum B og skipað honum að opna kassann, sem B gerði, en ákærði tók þá kr. 15.000 í reiðufé úr sjóðsvél verslunarinnar og hljóp í framhaldinu út úr versluninni. (007-2015-40869)

Telst þetta varða við 252. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Brot ákærða voru tækifæriskennd og hann hefur ekki fyrr gerst sekur um refsilagabrot. Þá hefur hann lýst því yfir að hann vilji bæta tjón af brotunum en það var lítið. Loks er þess að geta að hann hefur tekið sig á og stundar nú vinnu. Þykir refsing hans hæfilega ákveðin fangelsi í 8 mánuði. Rétt er að fresta refsingu þessari og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða verjanda sínum, B-kk-þgf J-kk-þgf hrl., 75.000 krónur í málsvarnarlaun að meðtöldum virðisaukaskatti.

Annan kostnað hefur ekki leitt af málinu.

DÓMSORÐ:

Ákærði, G-kk-nf J-kk-nf K-kk-nf, sæti fangelsi í 8 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði greiði verjanda sínum, B-kk-þgf J-kk-þgf hrl. 75.000 krónur í málsvarnarlaun.

P-kk-nf G-kk-nf.
S-184/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 1. mars sl., á hendur: „M-x-x U-x-x, kt. 000000-0000,[...] fyrir líkamsárás með því að hafa aðfaranótt laugardagsins 6. september 2014 á Ingólfstorgi í Reykjavík, slegið Y, kt. 000000-0000, einu höggi í andlit, með þeim afleiðingum að hann hlaut 2 sm skurð á efri vör sem teygði sig í átt að kinn sem loka þurfti með þremur sporum.

(M. 007-2014-52142)

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Þann 25. febrúar 2016 gaf héraðssaksóknari út ákæru á hendur ákærða „fyrir líkamsárásir, aðfararnótt fimmtudagsins 1. janúar 2015:

I.

Með því að hafa, inni á skemmtistaðnum Austur við Austurstræti 7 í Reykjavík, slegið X, kt. 000000-0000, einu höggi í andlitið svo X féll í gólfið.

II.

Í kjölfar þess að ákærða og X var vísað út af skemmtistaðnum, elti ákærði X að Bröttugötu í Reykjavík, þar sem X hrasaði og féll í jörðina, og þar sem X lá í götunni sparkaði ákærði ítrekað í höfuð hans.

Af öllu þessu hlaut X bólgu ofan við hægra auga og upp á gagnauga, mar á enni, hrufl á báðum olnbogum og framanverðum báðum hnjám.

Brot ákærða samkvæmt ákærulið I telst varða við 217. gr. almennra hegningarlaga nr. 19/1940. Brot ákærða samkvæmt ákærulið II telst varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málin voru sameinuð.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Hann kveðst iðrast gjörða sinna.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur 1992. Samkvæmt sakavottorði hefur hann ekki áður hlotið refsingu fyrir ofbeldisbrot. Hann hefur játað brot sitt hreinskilnislega og er til þess litið. Um ítrekaðar líkamsárásrásir er hins vegar að ræða sem líta verður alvarlegum augum. Refsing ákærða þykir hæfilega ákvörðuð fangelsi í 4 mánuði en rétt þykir að fresta fullnustu refsingarinnar skilorðsbundið eins og greinir í dómsorði.

Ákærði greiði 48.000 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi ákæruvaldsins á höfuðborgarsvæðinu.

D ó m s o r ð :

Ákærði, M-kk-nf U-x-x, sæti fangelsi í 4 mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 48.000 krónur í sakarkostnað.

S-kvk-nf H-kvk-nf
S-21/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 19. janúar sl., á hendur G-x-x C-x-x I-x-x F-x-x, Reykjavík, „Fyrir eftirtalin þjófnaðarbrot með því að hafa:

1. Mánudaginn 12. október 2014, í verslun Elko, Skógarlind 2, Kópavogi, stolið heyrnartólum, að verðmæti kr. 13.495.

2. Miðvikudaginn 8. júlí 2015 í eftirfarandi verslunum í miðbæ Reykjavíkur:

a. í verslun Zebra, Laugavegi 62, stolið tveimur ilmvatnsglösum, samtals að verðmæti kr.1.900,

b. í verslun Bónuss, Laugavegi 59, stolið tveimur pakkningum af kjúklingaleggjum, samtals að verðmæti kr. 1.098,

c. í verslun Kokku, Laugavegi 47, stolið töfrasprota, að verðmæti kr. 29.900.

d. í verslun Icewear, Austurstræti 5, stolið seðlaveski og sokkum, samtals að verðmæti kr. 4.970.

3. Miðvikudaginn 22. júlí 2015, í verslun Lyfju, Nýbýlavegi 4, Kópavogi, stolið ilmvatnsglasi, að verðmæti kr. 10.169.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 30 daga en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, G-x-x C-x-x I-x-x F-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

A-kk-nf Í-kk-nf
S-223/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 15. mars 2016, á hendur

„K-kk-þgf A-kk-þgf B-kk-þgf, kennitala 000000-0000, [...], fyrir fíkniefnalagabrot, með því að hafa fimmtudaginn 14. janúar 2016, að [...] í Reykjavík, haft í vörslum sínum í sölu- og dreifingarskyni 905,70 g af kannabislaufum og 44 kannabisplöntur, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 905,70 g af kannabislaufum, 44 kannabisplöntum, 2 tímarofum, 5 viftum, 4 kolasíum, 9 straumbreytum og 10 lömpum, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Við þingfestingu málsins þann 14. apríl sl. óskaði ákærði eftir því að honum yrði skipaður verjandi og hann myndi taka afstöðu til ákærunnar í næsta þinghaldi. Í þinghaldi í dag játaði ákærði sök.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur 1994. Hann hefur ekki áður gerst brotlegur við hegningarlög.

Með hliðsjón af sakarefni málsins þykir fært að ákvarða ákærða refsingu í þessu máli með þeim hætti að ákærði sæti fangelsi í 3 mánuði. Verður refsingin skilorðsbundin með þeim hætti er í dómsorði greinir.

Ákærði sæti upptöku á 905,77 g af kannabis laufum og 44 kannabisplöntum, 2 tímarofum, 5 viftum, 4 kolasíum, 9 straumbreytum og 10 lömpum sem notaðir voru við ræktun á fíkniefnum.

Ákærði greiði 265.853 krónur í sakarkostnað.

D ó m s o r ð :

Ákærði K-kk-nf A-kk-nf B-kk-nf, sæti fangelsi í 3 mánuði. Fullnustu refsingarinnar er frestað og fellur hún niður að liðnum 2 árum, haldi ákærði almennt skilorð samkvæmt 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 905,77 g af kannabis laufum og 44 kannabisplöntum, 2 tímarofum, 5 viftum, 4 kolasíum, 9 straumbreytum og 10 lömpum.

Ákærði greiði 265.853 krónur í sakarkostnað ákæruvaldsins.

S-kvk-nf H-kvk-nf
S-241/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 22. mars sl., á hendur B-kk-þgf B-kk-þgf Á-kk-þgf, Reykjavík, „fyrir eftirtalin brot gegn valdstjórninni, framin að morgni sunnudagsins 27. apríl 2014 á dvalarstað ákærða að [...] í Reykjavík:

1. Með því að hafa bitið í vinstri úlnlið lögreglumannsins A, sem var þar við skyldustörf, með þeim afleiðingum að hann hlaut roða og hrufl á úlnliðnum.

2. Með því að hafa, hrækt framan í og á fatnað lögreglumannsins B, sem var við skyldustörf, þegar verið var að færa hann í lögreglubifreið.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Ákærði hefur fyrir dómi skýlaust játað að hafa framið brot þau sem honum eru gefin að sök í ákærunni og er játning hans studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Verður refsing hans því ákveðin fangelsi í 3 mánuði en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940. Ákærði greiði 21.600 krónur í sakarkostnað.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærði, B-kk-nf B-kk-nf Á-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 21.600 krónur í sakarkostnað.

A-kk-nf Í-kk-nf
S-255/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. apríl 2016, á hendur K-kk-þgf A-kk-þgf K-kk-þgf, kennitala 000000-0000, Eyjum 1, Kjósarhreppi, fyrir umferðarlagabrot með því að hafa, sunnudaginn 24. janúar 2016, ekið bifreiðinni VD-053 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 40 ng/ml og tetrahýdrókannabínól 2,8 ng/ml) vestur Vesturlandsveg í Reykjavík, við Grafarholtsveg, þar sem lögregla stöðvaði aksturinn.

Telst brot þetta varða við 1. mgr., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar, samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði fer fram á vægustu refsingu sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í júlí 1988. Í samræmi við framlagt sakavottorð, dagsett 5. apríl 2016, er við ákvörðun refsingar miðað við að ákærði sé nú í þriðja sinn fundinn sekur um að aka undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna. Með hliðsjón af dómvenju þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru er ákærði sviptur ökurétti ævilangt, frá uppkvaðningu dóms þessa að telja.

Ákærði greiði 134.355 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, K-kk-nf A-kk-nf K-kk-nf, sæti fangelsi í 30 daga.

Ákærði er sviptur ökurétti ævilangt, frá uppkvaðningu dóms þessa að telja.

Ákærði greiði 134.355 krónur í sakarkostnað.

V-kvk-nf S-kvk-nf
S-257/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. apríl 2016, á hendur B-kk-þgf E-kk-þgf S-kk-þgf, kennitala 000000-0000, óstaðsettum í hús, fyrir umferðarlagabrot með því að hafa, miðvikudaginn 6. janúar 2016, ekið bifreiðinni OO-380 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 60 ng/ml) suður Reykjanesbraut í Kópavogi, til móts við Mjóddina, þar sem lögregla stöðvaði aksturinn.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall með birtingu í Lögbirtingablaði 25. júlí 2016. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í október 1973. Með dómi Héraðsdóms Reykjavíkur, uppkveðnum 13. janúar 2016, var ákærða gert að sæta fangelsi í átta mánuði. Var ákærði þá sakfelldur fyrir að aka umfram lögleyfðan hámarkshraða, sviptur ökurétti og undir áhrifum áfengis. Við ákvörðun refsingar var í dóminum miðað við að ákærði hefði þá í fjórða sinn verið fundinn sekur um að aka sviptur ökurétti og í þriðja sinn undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna.

Þau brot sem ákærði er sakfelldur fyrir í þessu máli voru framin fyrir uppkvaðningu framangreinds dóms og verður ákærða því dæmdur hegningarauki, sbr. 78. gr. almennra hegningarlaga nr. 19/1940. Í samræmi við það sem að framan er rakið verður þá við ákvörðun refsingar miðað við að ákærði sé nú jafnframt í fjórða sinn fundinn sekur um að aka sviptur ökurétti og í þriðja sinn undir áhrifum áfengis eða óhæfur til að stjórna bifreið örugglega vegna áhrifa ávana- og fíkniefna. Með hliðsjón af ákvæðum 77. gr. laga nr. 19/1940 þykir refsing ákærða hæfilega ákveðin fangelsi í 45 daga.

Ákærði greiði 105.928 krónur í sakarkostnað.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Ö-kk-nf S-kk-nf, sæti fangelsi í 45 daga.

Ákærði greiði 105.928 krónur í sakarkostnað.

V-kvk-nf S-kvk-nf
S-264/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dagsettri 12. apríl sl., á hendur S-kvk-þgf R-kvk-þgf S-kvk-þgf, Hafnarfirði, „fyrir líkamsárás með því að hafa aðfaranótt laugardagsins 10. maí 2014 framan við skemmtistaðinn Glaumbar við Tryggvagötu í Reykjavík, veist að A, með ítrekuðum höggum og rifið í hár hennar svo að hún féll á járnstöng og í götuna, allt með þeim afleiðingum að hún hlaut sár á munni og tognun á hálshrygg.

Telst brot þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða hefur fyrir dómi skýlaust játað að hafa framið brot það sem henni er gefið að sök í ákærunni og er játning hennar studd sakargögnum. Það eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærða sakfelld fyrir brotið sem er réttilega fært til refsiákvæða í ákærunni.

Ákærða var dæmd í 30 daga skilorðsbundið fangelsi 2014. Hún hefur nú rofið skilorðið og verður dómurinn tekinn upp og dæmdur með þessu máli, sbr. 60. gr. almennra hegningarlaga. Refsing ákærðu verður ákveðin samkvæmt 77. gr. sömu laga.

Verður refsing hennar því ákveðin fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940. Ákærða greiði 36.000 krónur í sakarkostnað og málsvarnarþóknun skipaðs verjanda síns, H-kk-ef E-kk-ef F-kk-ef hdl., 102.300 krónur að meðtöldum virðisaukaskatti.

A-kk-nf Í-kk-nf héraðsdómari, kveður upp dóm þennan.

D ó m s o r ð :

Ákærða, S-kvk-nf R-kvk-nf S-kvk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum 2 árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði 36.000 krónur í sakarkostnað og málsvarnarþóknun skipaðs verjanda síns, H-kk-ef E-kk-ef F-kk-ef hdl., 102.300 krónur að meðtöldum virðisaukaskatti.

A-kk-nf Í-kk-nf